CELEX: 62011CA0229
Language: mt
Date: 2012-11-08 00:00:00
Title: Kawżi magħquda C-229/11 u C-230/11: Sentenza tal-Qorti tal-Ġustizzja (Il-Ħames Awla) tat- 8 ta’ Novembru 2012 (talbiet għal deċiżjoni preliminari tal-Arbeitsgericht Passau — il-Ġermanja) — Alexander Heimann (C-229/11), Konstantin Toltschin (C-230/11) vs Kaiser GmbH ( “Politika soċjali — Direttiva 2003/88/KE — Tnaqqis fil-ħin tax-xogħol ( ‘Kurzarbeit’ ) — Tnaqqis tad-dritt għal-leave annwali mħallas fuq il-bażi tat- tnaqqis fil-ħin tax-xogħol — Kumpens finanzjarju” )

12.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/14
            
         Sentenza tal-Qorti tal-Ġustizzja (Il-Ħames Awla) tat-8 ta’ Novembru 2012 (talbiet għal deċiżjoni preliminari tal-Arbeitsgericht Passau — il-Ġermanja) — Alexander Heimann (C-229/11), Konstantin Toltschin (C-230/11) vs Kaiser GmbH
   (Kawżi magħquda C-229/11 u C-230/11) (1)
   
   (Politika soċjali - Direttiva 2003/88/KE - Tnaqqis fil-ħin tax-xogħol (‘Kurzarbeit’) - Tnaqqis tad-dritt għal-leave annwali mħallas fuq il-bażi tat- tnaqqis fil-ħin tax-xogħol - Kumpens finanzjarju)
   2013/C 9/21
   Lingwa tal-kawża: il-Ġermaniż
   
      Qorti tar-rinviju
   
   Arbeitsgericht Passau
   
      Partijiet fil-kawża prinċipali
   
   
      Rikorrenti: Alexander Heimann (C-229/11), Konstantin Toltschin (C-230/11)
   
      Konvenuta: Kaiser GmbH
   
      Suġġett
   
   Talba għal deċiżjoni preliminari — Arbeitsgericht Passau — Interpretazzjoni tal-Artikolu 31(2) tal-Karta tad-Drittijiet Fundamentali (ĠU C 83, p. 389) u tal- Artikolu 7(1) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol (ĠU Edizzjoni Speċjali bil-Malti, Kapitolu 5, Vol. 4, p. 381) — Tnaqqis tal-ħin normali tax-xogħol maħdum fl-impriża minħabba qgħad parzjali (“Kurzarbeit”) — Leġiżlazzjoni nazzjonali li tipprevedi tnaqqis tad-dritt għal leave annwali mħallas abbażi tat-tnaqqis tal-ġranet ta’ xogħol ta’ persuna parzjalment qiegħda
   
      Dispożittiv
   
   L-Artikolu 31(2) tal-Karta tad-Drittijiet Fundamentali tal-Unjoni Ewropea u l-Artikolu 7(1) tad-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003, li tikkonċerna ċerti aspetti tal-organizzazzjoni tal-ħin tax-xogħol, għandhom jiġu interpretati fis-sens li ma jipprekludux dispożizzjonijiet jew prattiki nazzjonali, bħalma huwa pjan soċjali konkluż bejn impriża u l-kunsill tax-xogħol tagħha, li abbażi tagħhom id-dritt għal-leave annwali mħallas ta’ ħaddiem li l-ħin tax-xogħol tiegħu tnaqqas jiġi kkalkolat skont ir-regola tal-pro rata temporis.
   
      (1)  ĠU C 269, 10.9.2011.